Težak poraz košarkašica Jumpera

Košarkašice zeničkog Jumpera poražene su u 4. kolu košarkaškog prvenstva BIH od ekipe Orlovi sa 24:81.

Bila je ovo očekivana ubjedljiva pobjeda iskusnije i kvalitetnije ekipe Orlovi. Mladi i neiskusni sastav zeničkog ligaša u prvoj dionici upisao je samo dva poena i to iz slobodnih bacanja, kada su pogađale Bašić i Kahriman. Do velikog odmora postigle su još samo tri koša. Poluvrijeme je bilo 5:47. Rezultat treće dionice bio je 17:65, a konačnih 24:81 bilo je na kraju susreta. Gošće su do pobjede vodile Vladinka Erak sa 15 i Darija Babić sa 16 poena. U listu strijelaca kod domaćih upisale su se: Amila Kahriman sa 7 i Amna Kahrić sa 5 poena. Košarkašice Jumpera posljednje su na tabeli bez pobjede, dok je ekipa Orlova zadržala vodeću poziciju sa četiri pobjede. Utakmica Jedinstvo-Čelik je odgođena.